Document ID: 32014R0575

REGULAMENTUL (UE) NR. 575/2014 AL COMISIEI
din 27 mai 2014
de modificare a Regulamentului (UE) nr. 383/2012 de stabilire a cerințelor tehnice cu privire la permisele de conducere care conțin un mediu de stocare (microcip)
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 2006/126/CE a Parlamentului European și a Consiliului din 20 decembrie 2006 privind permisele de conducere (1), în special articolul 1 alineatul (2),
întrucât:
(1)
Regulamentul (UE) nr. 383/2012 al Comisiei (2) se aplică permiselor de conducere care conțin un microcip și stabilește o serie de cerințe tehnice.
(2)
În special, secțiunea III.4.2 din anexa III la Regulamentul (UE) nr. 383/2012 stabilește un sistem de numerotare pentru omologarea UE de tip bazat pe alocarea unui număr distinct statului membru care a eliberat omologarea UE de tip.
(3)
Ca urmare a aderării Croației la Uniune, este necesar să se prevadă un număr distinctiv pentru această țară, care să respecte ordinea numerică pentru omologarea de tip stabilită de UN ECE.
(4)
Prin urmare, Regulamentul (UE) nr. 383/2012 ar trebui modificat în consecință.
(5)
Măsurile prevăzute de prezentul regulament sunt conforme cu avizul Comitetului privind permisele de conducere,
ADOPTĂ PREZENTUL REGULAMENT:
Articolul 1
Secțiunea III.4.2 din anexa III la Regulamentul (UE) nr. 383/2012 se înlocuiește cu textul din anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 mai 2014.

Labels: 1
7
8
18
15